ming030890/wiki-yue-high-quality huggingface dataset:
馬來西亞廣播電視台

馬來西亞廣播電視台（馬來話：Radio Televisyen Malaysia，簡稱RTM），正式名馬來西亞廣播局（馬來話：Jabatan Penyiaran Malaysia），係馬來西亞通訊及多媒體部轄下嘅國營廣播機構，總部喺吉隆坡，依家擁有33個廣播頻率同6個電視頻道，口號係「RTM，你的忠心朋友」（RTM Teman Setia Anda）。

歷史
馬來西亞廣播電視台前身係馬來亞廣播電台，總部喺新加坡，1946年4月1號開始播放電台節目。馬來亞喺1957年8月31號獨立之後，「馬來亞廣播電台」喺1959年1月1號將總部搬去吉隆坡，原有嘅新加坡播音室就由新加坡廣播電台接管。1963年馬來亞、新加坡、沙巴、沙撈越合組馬來西亞之後，「馬來亞廣播電台」改名做「馬來西亞廣播電台」。
馬來西亞喺1963年12月28號引入電視廣播，當時啱啱係聖誕、元旦假期，馬來西亞電視台第一次轉播雪蘭莪州巴生谷舉行嘅慶祝活動。新加坡亦喺同年12月28號引入電視廣播，最初新加坡電視台係馬來西亞電視台喺新加坡州嘅分部，服務新加坡觀眾，直至新加坡喺1965年獨立之後，先脫離馬來西亞電視台。
吉隆坡廣播大廈係馬來西亞廣播電視嘅總部
1968年，馬來西亞電台同馬來西亞電視搬去依家喺吉隆坡廣播大廈嘅總部。馬來西亞電視喺第二年（1969年）因為第二頻道嘅啟播被一分為二。同時原有嘅「馬來西亞電視」頻道改名做第一頻道。馬來西亞電視亦喺嗰一年同馬來西亞電台合併，改名做馬來西亞廣播電視。
之後，「馬來西亞電台」喺1971年1月1號改名做「全國頻道」，成為馬國第一條全日廣播嘅電台。1972年，馬來西亞電視又同當地教育部聯手設立教育電視。
1978年12月28號，RTM開始播放彩色電視節目，同時第一頻道改名做馬來西亞電視一台。1979年5月7號，第二頻道改名做馬來西亞電視二台。當時只有西馬來西亞地區嘅民眾先可以睇到彩色電視。同年，呢個台使用新台標，兩個電視頻道亦有佢哋嘅口號。
1980年8月31號，沙巴同沙撈越開始播放彩色電視，轉播當時喺吉隆坡獨立廣場進行嘅國慶日巡遊。
1980年代以嚟，馬來西亞廣播電視台制作節目能力逐漸提升，TV1同TV2亦喺1987年擁有自己嘅台標。電視台口號係「您嘅忠心朋友」（Teman Setia Anda）喺1987年啟用，之後曾經改為「RTM不斷向前」（RTM Tetap Unggul），去到2021年改返做「您嘅忠心朋友」。

引入數碼電視
馬來西亞新聞部喺2005年宣佈將喺馬來西亞引入數碼電視服務。2006年9月1號-12月31號期間，巴生谷流域地區1,000戶家庭先行測試數碼信號。當時出任馬來西亞新聞部副部長謝寬泰表示，呢次試驗得到「好正面」嘅回饋，例如超過60%參與試驗嘅民眾滿意數碼電視訊號嘅素質，逾88%民眾表示電視影像質素有改善，同時有70%民眾表示聲音質素有改善。
馬來西亞廣播電視將設立三個數碼頻道——RTMi、Muzik Aktif同Arena，另外兩條原有頻道亦會喺數碼信號同步播出。按照重組計劃，馬來西亞廣播電視仲計劃準許州屬同聯邦直轄區設立自家嘅電視頻道，播放本地制作節目。前任馬來西亞新聞部部長阿末沙比里表示，呢個台計劃喺2012年向全馬來西亞推出數碼地面電視服務。不過馬來西亞各間電視台之間存在住創意上嘅差異、馬來西亞寬帶基建有待改進，呢兩個原因令計劃陷入停滯狀態。
2011年3月，馬來西亞廣播電視宣佈未來採用嘅數碼電視制式可能轉為DVB-T2。馬來西亞新聞、通訊及文化部部長萊士雅丁喺2011年3月31號表示，馬來西亞電視將喺2015年終止模擬電視廣播，到時馬來西亞嘅電視台只會提供數碼電視信號節目，為觀眾帶嚟更好質素廣播；而專為東馬來西亞國民而設嘅TVi（即係前面提及到嘅RTMi，依家係TV Okey）就喺同年4月10號喺Astro第180頻道啟播，主要播放沙巴同沙撈越新聞。
馬來西亞全境已經喺2019年10月31號全面終止模擬電視信號。
2020年1月1號開始，RTM各節新聞改版，同時又更換各節新聞片頭動畫、新聞鏡面、片頭音樂（只更換喺TV2播出嘅新聞）、虛擬攝影棚；下晝5點播出嘅《N5》改名做《Berita Wilayah》（地區新聞），《Nasional 8》（8時國家新聞）改名做《Berita Perdana》（主要新聞），原本喺《N5》內播出嘅《沙巴新聞》、《沙撈越新聞》改為喺07:30（沙巴）、07:45（沙撈越）播出。
2020年6月25號夜晚7點45分，RTM新聞頻道（英文：Berita RTM）（Saluran Berita RTM）開播，並同步啟用全新嘅實景新聞錄影廠。
2021年4月1號朝早10點45分，RTM體育頻道（英文：RTM Sports）（Saluran Sukan RTM）開播。同日，本台更換新版台標，並沿用至依家。

電台頻道
馬來西亞廣播電視一共設有6條喺馬來西亞全國播出嘅電台頻率，分別係馬來語頻道Radio Klasik FM（英文：Radio Klasik FM）、Nasional FM（英文：Nasional FM）、英語頻道TraXX FM（英文：TraXX FM）、華語頻道愛FM、淡米爾語頻道Minnal FM（英文：Minnal FM）同埋土著語言頻道Asyik FM（英文：Asyik FM）。

本地
馬來西亞13個州、首都吉隆坡同納閩都設有自己嘅電台。另外，馬來西亞部分城鎮同埋離島都設有地區性電台頻道。
RTM本地電台網絡，以前叫「Radio 3」，係跨越佢哋各自州屬同聯邦轄區為聽眾提供嘅本地化服務。大多數電台由朝早6點到每日半夜運作，喺停工期間同時播放「Nasional FM」嘅聯播節目，例如沙巴 V FM，會喺一夜之間做另一個國家電台網絡做聯播。但係，KL FM係每日24小時營業。

電視頻道
馬來西亞廣播電視台擁有六個地面電視頻道同一個網上電視頻道。地面電視頻道包括TV1（馬來語頻道，播放新聞、體育、劇集、訪談類節目同記錄片）、TV2（少數族裔頻道，播放華語、英語、淡米爾語節目，節目內容包括新聞、兒童節目、娛樂、劇集同電影）、TV Okey（英文：TV Okey）（服務對象為沙巴、沙撈越居民，全國播放）、RTM新聞頻道、RTM體育頻道（英文：RTM Sports）同TV6（英文：TV6 (Malaysia)）。上述頻道都採用數碼制式，喺myFreeview（英文：MYTV Broadcasting）播放。TV1（高清）、TV2（高清）同TV Okey亦喺Astro播出。網上電視頻道係RTM國會頻道，喺佢自設嘅MyKlik網站播放。1News頻道原本係網上電視頻道，喺2020年1月1號開始轉為VOD制式播放。
根據尼爾森控股（英文：Nielsen N.V.）喺2020年全年進行嘅調查，TV1同TV2總收視率為7%，低過私人機構（首要媒體集團同Astro）擁有嘅電視頻道。
馬來西亞封銜

馬來社會對社會賢達同埋王親貴族嘅稱號比較複雜，影響地區唔單只馬來西亞，亦包括汶萊、菲律賓南部嘅棉蘭老島同埋印尼幾個省份。封號唔分男女，男性若果受冊封，佢老婆都會有相應封銜；但係若果女性受冊封，佢老公就無相應嘅封銜。
馬來西亞封銜分咗以下幾級：

敦
呢類嘅主文係「馬來西亞封銜」。
敦（Tun）係馬來西亞最高榮譽，全國共有85人獲頒呢個名銜，最近喺2017年受封為敦嘅有三人，其中包括國大黨前主席三美威魯。
敦頭銜喺古代用嚟稱呼王族，由男性世襲，現代就由馬來西亞最高元首頒畀對國家建設有卓越貢獻者，如馬來西亞第四同第七任首相敦馬哈迪、馬華公會第六任總會長敦林良實。凡係獲頒護國瑪哈拉惹勳章或者效忠瑪哈拉惹勳章嘅都可以用敦嘅頭銜。男性敦妻子叫做「杜潘」（如林良實夫人杜潘王維娜）。
上述兩種勳章喺聯邦授勳同嘉獎制度入面屬於第一級別（即係聯邦皇家冊封同王族勳章，只限最高元首同各州屬最高統治者）。馬來西亞擁有敦頭銜者，地位最為尊貴。

丹斯里
丹斯里（Tan Sri）係繼敦之後第二高封銜，同拿督斯里榮譽級別相等，截至2015年12月1號，全國有1,020人擁有呢一個名銜，加上2016年52名、2017年51名受封嘅丹斯里，初步估計有1,123人曾經獲頒呢個銜。
若持有丹斯里封銜係男性，佢嘅太太就叫做潘斯里（Puan Sri）；若果持有封銜嘅係女性，佢嘅丈夫並無特殊名銜。
「丹斯里」嘅頭銜分兩種，P.M.N 同P.S.M.：
P.M.N.在世受封者上限50人，每年只有一兩名或者甚至無，政府首席秘書、總檢察長同總警長等級嘅高官先有機會攞到呢個頭銜；
P.S.M.在世受封者上限為325名，主要以部門秘書長、法官、社團領袖、退任部長同商人為主，如果名額滿咗，就要等到受封者中有人離世後，先可以再次冊封其他人填補。

州封銜
由各州蘇丹（最高統治者）或者州元首（只限馬六甲、檳城、沙巴同沙撈越）頒授。

拿督斯里
拿督斯里（Dato' Sri / Dato' Seri）係馬來西亞州封銜中最高封銜，呢一個封銜比拿督高級，同聯邦封銜中嘅丹斯里榮譽級別相等。喺馬來西亞擁有拿督斯裏頭銜者，地位崇高、尊貴。例如第四任馬來西亞首相馬哈迪封號都係拿督斯里，2003年10月31號離任後先畀王室封銜敦。若果擁有Dato' Sri（拿督斯里）頭銜者係男士，佢嘅配偶頭銜係Datin Sri（拿汀斯里）；相反，擁有頭銜者係女士嘅話，佢嘅配偶唔會有任何頭銜。

拿督
内文：拿督
拿督係馬來西亞一種封銜，比太平局紳頭銜高級。冊封嘅標準係對國家有傑出貢獻，受封儀式都係喺王宮進行。通常喺馬來西亞有拿督榮銜人士都會受到尊敬。拿督封銜有三等級別，Peringkat Pertama (First-Class)為高級拿督、Peringkat Kedua (Second-Class)為二級拿督。
由蘇丹封賜嘅拿督係「Dato'」；由州元首封賜嘅拿督係「Datuk」。若果擁有Dato'頭銜者係男士嘅話，佢嘅配偶頭銜為Datin（拿汀）；相反，擁有頭銜者係女士嘅話，佢嘅配偶唔會有任何頭銜。
例如出名華人國際巨星拿督楊紫瓊（霹靂州二級拿督封銜），羽毛球世界排名第一男單球員拿督李宗偉（檳城州二級拿督封銜）。國際巨星拿督成龍配合2015年2月1號聯邦直轄區日喺馬來西亞國家皇宮受國家元首端姑阿都哈林陛下冊封（聯邦直轄區二級拿督封銜）。

爭議
受封「拿督」有一個唔成文嘅年齡條件，一般係30歲以上嘅人先有機會攞到呢一個頭銜。
音群削減

音群削減（粵拼：jam1 kwan4 soek3 gaam2；英文：cluster reduction）係一種音系現象。有好多語言都有複輔音呢家嘢，喺音節開頭或者尾嗰度有多個輔音連續出現。當中有部份語言會有音群削減嘅現象，即係有某啲規則，指定喺某啲情況下要將複輔音「削短啲佢」—例如分佈喺津巴布韋嗰頭嘅修納話被指傾向避免 /Cj/（是但一個輔音後面掕個 /j/）噉嘅輔音群，一旦噉嘅複輔音出現，講嘢嘅人就會自動噉「剷走」個 /j/ 佢。
音響

音響組合，或者跟英式英文叫 Hi-Fi（粵拼：haai1 faai1；美式英文：stereo），係指高音質嘅音樂播放電器，技術上音響組合同 Hi-Fi 有少少唔同，音響組合係指一嚿嚿嘢每嚿唔同功能，要駁埋先出到聲，但係 Hi-Fi 只係指像真度高，即係如果出到靚聲，就算淨係得一嚿或者淨係喇叭係拆得出來，都可以叫做 Hi-Fi。
所謂音響組合傳統上係包括幾嚿嘢：
音響放大器（amplifier），可能包埋前級放大器（preamp），又或者前級係獨立一嚿
EQ（equalizer），可能係放大器嘅一部分
收音機（tuner）
唱盤（turntable）或者 CD 機
錄音座（deck），已經淘汰咗
喇叭
如果真係組合，可以唔用嘅部分唔買，或者嚿嚿唔同牌子都得。放大器同收音機可以夾埋一嚿，叫接收器（receiver）。放大器亦都會有輔助輸入，即係可以駁其他嘢；而今嘅 Hi-Fi 亦都會預咗會駁其他嘢，例如電視等等。
音譯

音譯（粵拼：jam1 jik6；英文：homophonic translation）係指做翻譯嗰陣嘗試由目標語言度搵隻發音相近嘅字詞，嚟對應來源語言入邊嗰隻字。例如粵語入邊嘅借詞「士多啤梨」係齋靠音譯英文 strawberry 而嚟嘅。
音訊工程師

喺音訊調音台操作緊嘅音訊工程師。
音訊工程師（英文：Audio engineer）係指工作涉獵到錄音（recording）、調整（manipulation）、混音（mixing）同埋聲音再製（reproduction of sound）嘅人。好多音訊工程師創造性嘅運用科技嚟幫電影、無線電、電視、音樂、電子產品同電腦遊戲創作聲音。
長洲北帝廟遊樂場

長洲北帝廟遊樂場（英文：Pak Tai Temple Playground, Cheung Chau）係香港一公園同遊樂場，喺長洲北社海傍路，長洲北帝廟對出，行政上歸離島區。設施有硬地球場同七人足球場。
長洲搶包山亦喺依度。
維基同享有多媒體嘅嘢：Pak Tai Temple Playground
長洲方便醫院

長洲方便醫院喺香港長洲，喺1872年由當地一名商人慈善家蔡良所創立，原意係為照顧一啲無家可歸嘅貧病人士同提供殮葬畀一啲喺暴風中遇海難嘅受害者。之後喺1915年由長洲街坊會擴充。方便醫院主要用中醫治病，喺1931年及同1951年重修，以應付不斷增加嘅需求。
喺1945年，方便醫院轉咗手畀長洲居民協會，聘請著名嘅中醫駐診，以吸引其他離島居民就診。但喺1934年，自從聖約翰救傷隊用西醫治理嘅虎豹醫院開業之後，方便醫院就開始中落，直到1988年就全面棄用，而家係一片頹垣敗瓦。業權就由新界南理民官暫時管理。
喺1991年列為三級歷史建築，2010年8月31號確定評為香港三級歷史建築。
長洲東灣

長洲東灣，又叫東灣，係香港長洲一個海灣，喺長洲東面海岸，觀音灣嘅西北面。中間設長洲東灣泳灘。
長洲墳場

長洲墳場（Cheung Chau Cemetery）係香港一個華人公眾墳場，喺新界長洲西南部嘅長洲山頂道西。
長洲墳場有棺木墓地，如果要喺度土葬，要先攞到鄉事委員會嘅證明信證明係嗰度嘅原居居民。
長洲東灣泳灘

長洲東灣泳灘，香港泳灘之一，喺長洲東灣，長洲東堤路，英文叫Cheung Chau Tung Wan Beach。行政上歸離島區。設施有泳灘。歸康樂及文化事務署管。
長洲戲院

長洲戲院（Cheung Chau Cinema）喺香港長洲新興後街120號，面積大概3萬幾平方呎。戲院服務長洲街坊超過六十年，直到1990年代初執笠，而家已經荒廢多年。喺2011年9月2號被評為香港三級歷史建築。

史
長洲戲院喺1931年開業，由東主姚氏經營，嗰時係黑白電影默片嘅年代。戲院播放粵語片同西片，日頭放映一場，夜晚就放映兩場。當時長洲戲院裏面設有現場解話嘅旁白員，解釋電影片段嘅內容。戲院裏面有六百幾個座位，喺全盛時期經常全院滿座，連路口同通道亦都企滿戲迷，戲院外面就有大量小販賣燒魷魚、甘蔗、話梅，相當熱鬧。長洲戲院戲飛初頭係港幣毫子，喺1990年代就20蚊一張戲飛，執笠嗰時最貴嘅戲飛係25蚊。戲院營業咗超過半個世紀之後，終於喺1990年代初執笠。2001年，電影《一碌蔗》曾經喺長洲戲院取景。

建築同設備
長洲戲院樓高兩層，用中式折衷建築風格，用石磚同大石砌成。建築物正面係戲院大門，入口上方有螺旋柱頭裝飾嘅簷篷，頂部刻住「長洲戲院」四個字，正門後面就係售票大堂，大堂裏面設有售票處同展示電影海報嘅位置。售票大堂後面就係放映大堂，裏面有六百幾個座位。大堂尾掛咗一塊戲院東主由外國買入、睇說明書後自己郁手安裝嘅白色銀幕。售票大堂嘅上面2樓係放映室。由於日久失修，而家屋頂中間因為風雨破壞穿咗個大窿。
長洲北社天后廟

長洲北社天后廟係香港一間兩進式設計嘅天后廟，喺新界長洲，長洲北帝廟嘅北面，被視為喺長洲墟北邊界。間廟喺1981年被評為香港二級歷史建築，2010年2月4號確定評級。
長洲北社天后廟而家存放最古舊嘅文物係清朝乾隆三十二年（1767年）鑄造嘅銅鐘，間廟並喺光緒十五年（1889年）同1968年重修。門外嘅四足銅鼎喺乾隆五十年（1785年）鑄造，上面刻住「長洲墟」三個字。
長洲太平清醮

長洲太平清醮（又叫包山節，英文：Cheung Chau Da Jiu Festival或Cheung Chau Bun Festival），係香港長洲居民舉辦嘅一個太平清醮活動，喺每年農曆四月舉行，係當地最大規模嘅一個傳統宗教祭神求福習俗。長洲太平清醮有三大元素，分別係出巡、超幽及包山。

歷史
相傳長洲太平清醮嘅舉辦，係因為清朝中期，嗰度發生瘟疫死得人多，長洲島民惶恐之下，就聚集北帝神前祈求消災解難。後尾玄天上帝指示，要延請高僧設壇拜懺，超渡水陸孤魂，奉神綏靖遊行街道，先至可以消禍。島民於是擇定喺每年農曆四月份內為建醮期，長洲人叫做「打醮」。擇日就響每年正月尾，由惠（州）潮（州）府同人喺北帝前杯卜選出籌備醮會嘅值理，再杯卜醮期。呢個做法歷年來畀島民奉行不絕，至今未嘗中斷。直至2001年，杯卜結果咁啱卜得四月初六做起醮之日，伸算至最熱鬧最受歡迎嘅神鑾會景遊行節目喺四月初八，亦為佛祖誕 —— 新訂嘅公眾假期。島民當時即『大膽』再杯卜北帝，係咪『同意』以後嘅醮期都訂喺相同日子，令更多善信普天同慶，參拜諸神。結果北帝『欣然同意』，所以自 2001年起，一年一度長洲太平清醮嘅醮期就咁定咗落嚟。另一個說法，係話呢個係長洲一年一度嘅齋醮活動。有記載指，1894 年香港島同離島發生瘟疫，長洲地保朱福喺汕尾、惠潮一帶請法師同戲班到長洲打醮。
2005 年，政府將佢包裝成節慶旅遊項目，而太平清醮嘅飄色巡遊同搶包山比賽亦安排喺農曆四月初八，佛誕公眾假期，方便吸引啲人入嚟。另外，按照傳統，太平清醮嗰段時間全長洲都要守齋戒茹素，以紀念當年病逝島民。
2023年5月26號，因應武漢肺炎香港疫情而停辦三年嘅太平清醮再次舉辦。

出巡
出巡係請駐守喺長洲嘅神靈四周巡視，以正妖邪。出巡前一日，島民會迎請全島神靈坐鎮北帝廟睇神功戲。當日重有祭鶴儀式。出巡正日，首先會舉行放生禮，再抬出神轎，由北帝廟出發，巡行至中興街天后宮再返回北帝廟。出巡期間，島民會舉辦各種活動酬神娛神，會有醒獅同麒麟隊響島上街道巡遊，當中以飄色最突出。

飄色
飄色源於「佛山秋色」，各氏族社團各自派出兩個未夠四歲嘅細路，企係特製鐵架上裝扮成古今人物或傳說神衹，穿梭大街小巷。有啲值理會重會襯呢個機會將飄色細路打扮成時事人物諷刺時弊。

走神
會影巡遊最重要嘅「走神」活動，亦會喺呢個時候進行。「走神」又叫「走菩薩」，本來由各氏族社團代表抬承神像，由北社公所走返北帝廟沖喜。眾人為爭先入廟向神靈報喜，都爭先恐後奔馳疾走，氣氛刺激非常。依家因秩序緣故變成順序跑返北帝廟。

超幽
「超幽」嘅目的係要超渡水陸孤魂。儀式響出巡正日當晚舉行，分水、陸兩祭。道士會先向亡魂讀文，然後將小包山拆毀，將平安包放係幽桌上供奉鬼神。道士會誦經正式進行超幽。誦經完畢，道士會將誦唸文表同功曹使者一齊火化，再誦科文結束印咒。最後，島民會燒大士王嚟將一眾孤魂野鬼同大士王送走。

宗教意義
打醮嘅焦點係北帝廟前三個用竹棚搭成、掛滿平安包嘅包山。包山上蒸製而成嘅平安包，係做嚟祭祀北帝。長洲人相信搶得包山上嘅平安包，可以保𧙗一家平安，於是每逢打醮尾聲，唔少人喺祭祀完畢就爭住爬上包山搶包，便成搶包山活動。由於島民相信搶得越高嘅包越會為佢哋帶來安康，所以各方氏族社團，都會派出年輕力壯嘅後生仔搶包，變成類似一隊隊人爭奪包山山頂嘅包。前民政事務局局長何志平形容搶包山好似攬球，又揶喻啲包雖然話係供奉北帝，但結果只係畀人用腳踩。

唔畀搶
1978 年嘅搶包山時，座包山冧咗，傷成百人，其中廿八人嚴重。當時新界政務司鍾逸傑用人身安全做理由，禁止搶包山。香港政府由此禁止搶包山，改派平安包。

復辦申請
2004年，甲申年長洲太平清醮會景巡遊籌備委員會向政府申請復辦搶包山，重向政府提交結構安全報告想游說政府，但係當時嘅民政事務局局長何志平參考過屋宇署嘅分析報告之後，認為竹棚搭嘅包山未能達到安全標準，否決申請。
2005 年，包山改用金屬支架，政府先至批准復辦。搶包山嘅形式，亦由長洲島民數以百計咁踴上包山搶包，改為攀山搶包比賽，2005 年只准十二人玩。

商業化
動漫作品麥兜故事，內容提及將搶包山申請為亞洲運動會比賽項目，喚起香港人對搶包山嘅集體回憶。長洲鄉紳亦要求政府解除對搶包山嘅禁令。到咗2005年，政府將搶包山嘅節慶活動重新包裝做旅遊項目包山嘉年華，改咗用攀山嘅形式舉行搶包山比賽，重容許非長洲人參加。前民政事務局長何志平響電台節目講，搶包改為搶蛋糕、公仔，變成一種運動，帶畀長洲商機。2005 年，做消防員嘅長洲人郭嘉明用咗三分鐘，搶咗五十一個包，以 453 分成為冠軍。直至2007 年，佢連攞三屆搶包山比賽冠軍。
2007 年，政府改用塑膠做嘅假包，代替傳統蒸嘅真平安包。每個膠包嘅成本約七蚊，比起真平安包嘅三個七亳半，貴差唔多成倍。
不過，政府將太平清醮包裝作廟會節慶旅遊項目，同埋將搶包山改成攀山比賽形式，就畀唔少人批評係「不倫不類」、「商業化」、「文化承傳欠奉」。科技大學人文學部廖迪生教授指出，節慶傳統同人類經濟活動生活方式有密切關係，響數百人以至數千人參與嘅活動裡面，表現出社會性或地區性嘅團結，所以文化風俗傳統隱含社會結構意義，而政府首創嘅搶膠包，只係保留咗活動嘅框架，同當地人、當地社會文化全無關係。有論者引述聯合國教科文組織《世界文化報告—文化的多樣性、衡突與多元共存》（2000）指出，保護文化嘅目的係「響經濟同技術發展時，將文化同人嘅價值擺返喺中心位置」，而非物質文化遺產嘅基本特點係佢「有活生生嘅實踐者，有觀眾，也活生生咁存在於社會當中」，而保護非物質文化遺產亦應該以提昇「文化尊嚴、文化自豪同文化身份」為目標。香港官員處理搶包山嘅取態，係將傳統文化承傳變成旅遊收益項目，既冇內涵，亦冇生命力，甚至連起碼嘅尊重都欠捧。長洲建醮會認為政府接手主辦嘅搶包山唔係傳統，所以不與為伍。鄉紳黃維坤話：「其實長洲居民一直要求恢復搶包山傳統，大部份島民都唔同意現時嗰種『不倫不類』嘅所謂搶包山，佢只係個爬山比賽，唔可以叫搶包山，完全冇意思。真正『搶包山』係所有大眾都有份，鍾意攞幾多個包就幾多個包。」以前最有興趣搶嘅係漁民，因為一來佢哋最需要祈福，又爬慣桅杆，所以特別擅長搶，但而家嘅攀爬運動就冇漁民參與。《南華早報》社評指出，搶包嘅傳統意義係為島民帶嚟平安、健康，如果將搶包山變成競技運動，會丟曬搶包山嘅精神面貌。

文藝
動漫作品麥兜故事，提到申請搶包山做亞洲運動會比賽項目，後尾重拍成動畫電影。
香山

中山 (廣東)，舊時叫香山，係個縣，家下係縣級市。
香山 (北京)，喺中國北京市西北一座山。
香山區，臺灣新竹市一個區，即係舊時新竹縣香山鄉。
香山莊，臺灣新竹市香山區喺日治時期嘅名。
五桂山，古稱香山，喺中國廣東中山同珠海之間一座山。
香山島，中國大宋之前，喺珠江入海口西岸。舊時係島，家下同大陸聯埋，主體包括五桂山同附近丘陵、平原。
龍門東山，古名香山，喺中國河南洛陽城南12千米，伊河東岸，大唐時詩人白居易晚年喺度隱居，所以叫「香山居士」。
香島灣

香島灣，係香港香港島東南部一個海灣，喺石澳半島南面，同五分洲隔海相對。嗰度有個沙灘，而家叫石澳泳灘。
香山郡

香山郡（韓文：향산군／香山郡 Hyangsan gun */?）係朝鮮民主主義人民共和國平安北道一郡。
香女星

香女星（Eugenia），即係小行星45，係太陽系小行星帶嘅一粒小行星，喺1857年6月27號發現。
香城浪子

《香城浪子》（英文：Soldier of Fortune），係香港無綫電視一套電視劇，喺1982年9月27號到11月12號逢禮拜一到五20:30-21:30喺翡翠台首播，長30集，由黃日華、莊靜而、湯鎮業、梁朝偉主演，監製招振強。主題曲《心債》由顧嘉煇作曲、編曲，黃霑填詞，梅艷芳主唱。
鴨脷洲邨

鴨脷洲邨（英文：Ap Lei Chau Estate），係香港一條公共屋邨，喺香港島鴨脷洲鴨脷洲橋道322號，一共有8座樓，1980年入伙。
鴨脷洲體育館

鴨脷洲體育館，香港室內體育館之一，喺鴨脷洲洪聖街八號，英文叫Ap Lei Chau Sports Centre。行政上歸南區。設施有籃球場、排球場、投球場、羽毛球場、草地滾球場、壁球場、乒乓球檯、活動室、健身室、舞蹈室、兒童遊戲室。
鴨脷洲發電廠

鴨脷洲發電廠係香港舊時一座發電廠，喺香港島區嘅鴨脷洲嘅西面。發電廠喺1968年開始初步投產，1971年發生五級大火，損失約莫千萬港紙。1978年正式取代北角發電廠，1981年全部起好同全面投產。發電廠採用燃油發電機組，總發電量大約係1,061兆瓦。
由於鴨脷洲發電廠接近已發展區，譬如鄰近嘅鴨脷洲邨，加埋和記黃埔收購香港電燈後，有意發展發電廠地皮做大型私人住宅項目，所以香港電燈開始積極研究將佢全數搬去南丫島。1989年12月31號，鴨脷洲發電廠正式閂門，香港島、鴨脷洲同南丫島嘅電力供應，由1990年起全數改由1984年起好嘅南丫發電廠負責。鴨脷洲發電廠原址就連同附近嘅蜆殼鴨脷洲油庫，發展做而家嘅大型私人屋苑海怡半島。
鴨腳扎

鴨腳扎係廣東、香港同澳門地區常見嘅點心。鴨腳扎係用腐皮卷成一塊鴨腳，加蠔油調味後放喺蒸籠度蒸熟。
鴨脷洲海濱長廊

鴨脷洲海濱長廊，香港公園之一，遊樂場之一，喺香港鴨脷洲平瀾街，英文叫Ap Lei Chau Waterfront Promenade。行政上歸南區。設施有休憩處、狗公園或寵物公園。公園全日開放。
側邊有鴨脷洲洪聖古廟，以及鴨脷洲體育館。
鴨蛋

鴨蛋（英文：Duck Egg）係鴨生出嚟嘅蛋，比雞蛋大，皮厚。不過因為鴨係以水中動物同植物為主要食糧，所以鴨蛋會有腥味，一般唔會就噉食，而通常用嚟整皮蛋同鹹蛋。
維基同享有多媒體嘅嘢：Duck eggs
鴨腳木

鴨腳木（粵拼：ngaap3 geot3 muk6；學名：Schefflera octophylla）；重可以嗌鵝掌柴（ngo4 zoeng2 caai4）；佢係五加科鵝掌柴屬嘅常綠喬木或灌木，原產地喺東南亞嘅群島國家嗰帶，喺中國嘅兩廣地區同臺灣都可以見到佢。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
鵝掌柴唔單止可以用嚟搞庭院觀賞植物嘅同時，甚至佢啲葉同根皮可以用嚟做藥，可以醫流感、跌打損傷等徵狀。
馬渡和彰

馬渡和彰（1991年6月23號—）係日本足球員，司職後衞，效力德島漩渦。
馬溱禧

馬溱禧（英文：Heily Ma Chun Hei，1989年11月5號—）係香港模特兒兼演員，2009年開始喺香港電台電視部做特約演員，出名角色係喺《警訊》入面扮演靚女騙徒，被譽為「警訊之花」。另外因為佢個樣有幾分似楊秀惠，所以又叫「翻版楊秀惠」。
佢屋企有兩個家姐同一個哥哥，自細喺九龍牛頭角下邨11座9 樓長大，曾經喺基光幼稚園、路德會聖馬太學校重有寧波第二中學度讀書。

演出
呢個表唔完整，歡迎加料。

電視劇（無綫電視）
馬溱禧用特約演員身份拍過好多無綫劇集，絕大多數角色都係茄哩啡，未能盡錄。
2015年：《愛·回家 (第二輯)》 飾 應徵者（第952集）
2020年：《機場特警》飾 闊太（第14集）
未播：《致所有愛過的人》 飾
馬清楠

馬清楠，香港親中派政治人，香港再出發大聯盟發起人之一。
馬清煜

馬清煜係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
馬渡隼暉

馬渡隼暉（1996年10月3號—）係日本足球員，司職前鋒，效力富山勝利。
馬游塘西堆填區

馬游塘西堆填區係香港一個已經唔再用嘅垃圾堆填區，響觀塘區馬游塘，面積5公頃，由1979年一路用到1981年，跟住響1979年到1981年搞修復工程。
馬淵澄夫

馬淵澄夫（1960年8月23號—）係日本政治人，歷任日本眾議院議員（5期）、國土交通大臣（第14代）、內閣府特命擔當大臣（沖繩及北方對策擔當）同內閣總理大臣輔佐官（主要應對2011年日本東北地震災害同核危機）等等。

簡介
馬淵澄夫同老婆有1仔5女。本身鍾意健美，血型係B型。
馬渡洋樹

馬渡洋樹（1994年8月16號—）係日本足球員，司職守門員，效力愛媛FC。
馬游塘

馬游塘，又寫做馬油塘，係香港藍田到調景嶺之間個山坳上面一個地方，係新界一條村。個山坳響大上托、茅湖山同五桂山三座山之間。地理上個山坳就叫做馬游塘坳。英國得到新界之後做過調查，地圖上初頭寫做Lau Tong，後尾就轉為Ma Lau Tong，所亦有人叫佢馬騮塘。馬游塘近新九龍嗰邊有舊時馬游塘水塘，係供水畀官塘（即係今日觀塘）。
馬游塘響正去將軍澳交通要道上面，呢頭最早有安達臣道，由飛鵞山腰通到魔鬼山。之後有調景嶺道。
阿莫爾星

阿莫爾星（1221 Amor），即係小行星1221，係太陽系小行星帶嘅一粒小行星，喺1932年3月12號發現。
阿華爾人 (高加索)

呢篇阿華爾人 (高加索)係關於族群嘅楔位文章，仲未完成嘅。麻煩你幫手補充佢嘅內容。
阿華爾人

阿華爾人（粵拼：aa3 waa4 ji5 jan4，Pannonian Avars）係古代歐亞大陸嘅一個遊牧民族。佢哋喺6世紀嗰陣搬到歐洲中部同東部。到9世紀初之前，一直統治住潘諾尼亞平原。
阿華爾文

阿華爾文（магӏарул мацӏ），係俄羅斯達吉斯坦用嘅語言，有超過76萬人用。
阿華魯

阿華魯（英文：Avarua）係曲克群島嘅首都，人口五千幾。
阿菲永卡拉希薩爾省

阿菲永卡拉希薩爾省（土耳其文：Afyonkarahisar ili）係土耳其嘅其中一個省，首府阿菲永卡拉希薩爾。
馬伯騫

馬伯騫（粵拼：maa5 baak3 hin1；簡化字：马伯骞；英文：Victor Ma；1996年3月20號—），喺美國紐約出世，係華裔男歌手。佢參加過「水立方杯」海外華裔青少年中文歌曲大賽，攞到美國洛杉磯賽區30強。2017年參加騰訊視頻音樂節目《明日之子》比賽，攞咗亞軍。佢老豆係美國建築師協會會員兼設計總監馬清運，外公係中國女排教練員李安格。
馬來亞大學

馬來亞大學（馬來話：Universiti Malaya；英文：University of Malaya），簡稱馬大、UM，of3馬來西亞吉隆坡一間國立綜合研究型大學，亦係馬來西亞歷史最悠久嘅大學，曾經培育出三位馬來西亞首相、兩位馬來西亞副首相，以及其他出名政治人、生意人等。

排名
依據2021年QS世界大學排名，馬大排名係全球第59位、亞洲大學排名第9位、東南亞大學排名第3位、馬來西亞國內大學排名第1位，畀QS評估做「5星大學」（5-Star University）。

背景
馬大前身喺1905年9月28號係英屬新加坡成立嘅七州府醫學堂，之後1912年改名做愛德華七世國王醫學院。1949年10月，愛德華七世國王醫學院同萊佛士學院合併創建咗馬大。
成立後十年期間，大學快速發展。佢喺1959年1月15號成立兩個校區，一個喺新加坡，另一個喺吉隆坡。
1960年，馬來西亞聯邦政府表示兩個校區將會分離並成為兩間互不隸屬嘅國立大學。馬來西亞國會喺1961年通過立法並且喺1962年1月1號將兩間大學分離，吉隆坡校區保留咗馬大名稱，而喺新加坡校區就改名做新加坡大學。1965年，新加坡從馬來西亞獨立後，新加坡大學改名做新加坡國立大學。

校徽
File:University of Malaya coat of arms.svg馬來亞大學校徽
一串棕櫚葉象徵住當紙張仲未傳入呢個區域時，馬來民族所用嘅書籍。
木槿花代表馬來西亞人民。
三隻老虎代表住馬來西亞各個民族，同時又代表住大學裏面三大群人員，即學術人員、學生同普通職員。
藍色象徵住將東馬同西馬聯繫埋一齊嘅海洋。

教學平台
2009年開始，馬來亞大學開始用Moodle平台作為教學用途。

舊生
呢節要加長。
馬哈迪，馬來西亞政治人物、第四任同第七任首相、作家、醫生，有「馬來西亞現代化之父」之稱。
安華，馬來西亞政治人物、第七任副首相、希望聯盟公正黨顧問。
阿布都拉·巴達威，馬來西亞政治人物、第五任首相。
慕尤丁，馬來西亞政治人物、第八任首相。
阿末紮希，馬來西亞政治人物、前副首相。
羅斯瑪·曼梳，馬來西亞第六任首相納吉阿都拉薩嘅夫人。
陸兆福，馬來西亞政治人物、前任馬來西亞交通部長。
依斯邁沙比里，馬來西亞政治人物、馬來西亞國防部部長。
達基尤丁·哈山，馬來西亞政治人物、馬來西亞首相署部長、伊斯蘭黨黨員。
阿漢峇峇，馬來西亞政治人物、馬來西亞衛生部長
拉菲達，馬來西亞政治人物、前巫統黨員，素有「馬來西亞鐵娘子」之稱。
周忠信，馬來西亞政治人物、民主行動黨柔佛州議會明吉摩州議員。
廖中萊，馬來西亞政治人物、第10任馬來西亞華人公會總會長。佢亦曾經擔任彭亨文冬國會議員、馬來西亞衛生部長等。
沈志強，馬來西亞政治人物，民主行動黨前馬來西亞青年及體育部副部長。
林慧英，馬來西亞政治人物、現任馬來西亞上議院議員。
黃家泉，馬來西亞政治人物、馬來西亞華人公會黨員。曾任馬來西亞第二國際貿易及工業部部長同丹絨馬林國會議員等職。
黃家定，馬來西亞政治人物、馬來西亞房屋及地方政府部部長、馬來西亞華人公會第七任總會長。
蔡細歷，馬來西亞政治人物、曾經擔任第九任馬來西亞華人公會總會長、柔佛州行政議員及馬來西亞衛生部長等職。
黃燕燕，馬來西亞政治人物、馬來西亞華人公會副總會長，曾經擔任馬來西亞財政部副部長同彭亨勞勿國會議員等職。
陳儀喬，馬來西亞政治人物，為人民公正黨吉隆坡旺沙瑪珠國會議員，曾經擔任巴生國會議員同國際貿易及工業部政務次長。
王賡武，香港大學第十一任校長、中華民國中央研究院院士。
潔蒂·阿茲，馬來西亞國家銀行第七任行長，截止2015年為12A總裁，同彭淮南並列世界第一。
希山慕丁萊益斯，學運分子同社運人士。
倪可敏，馬來西亞政治人物、律師，馬來西亞國會下議院副議長。
倪可漢，馬來西亞政治人物、律師，馬來西亞霹靂州立法議會議長、馬來西亞國會下議院議員。
楊白楊，馬來西亞時事評論人。
黃進發，馬來西亞維護媒體獨立撰稿人聯盟主席。
林宇中，馬來西亞歌手。
胡漸彪，馬來西亞辯論員同新聞報導員。
林成興，馬來西亞工程研究員，後來喺德國進行研究工作。
顏如晶，馬來西亞辯論選手。
何國忠，馬來西亞前任高教部副部長、國會上議員。
溫可微，馬來西亞運動員、羽毛球女雙選手，2014年格拉斯哥共運會羽毛球女子雙打金牌得主兼2014年仁川亞運會羽毛球女子雙打銅牌得主。
許嘉雯，馬來西亞運動員、羽毛球女雙選手，2014年格拉斯哥共運會羽毛球女子雙打金牌得主兼2014年仁川亞運會羽毛球女子雙打銅牌得主。
張菲倩，馬來西亞政治人物、馬來西亞雪蘭莪州蓮花苑州議員。
西華古瑪，馬來西亞政治人物、馬來西亞霹靂華都牙也國會議員，民主行動黨黨員。
西華拉茲，馬來西亞政治人物、馬來西亞國大黨青年團團長、彭亨州金馬侖高原國會議員。
卡立依布拉欣，馬來西亞政治人物、第14任雪蘭莪州務大臣、前雪蘭莪州議會巴生港口議員兼吉隆坡敦拉薩鎮國會議員。
達祖丁·阿都拉曼，馬來西亞政治人物、霹靂州巴西沙叻國陣巫統國會議員，曾經擔任前巫統甘榜牙也州議員、農業及農基工業部副部長。
道格拉斯烏加恩巴斯，馬來西亞政治人物、沙撈越州木中國陣土保黨國會議員，前任天然資源與環境部長，現任種植與原產業部長。
馬來亞大學舊生
馬哈迪（第四任同第七任馬來西亞首相）
安華（第七任馬來西亞副首相、馬來西亞國會反對黨領袖）
阿布都拉·巴達威（第五任馬來西亞首相）
慕尤丁（第八任馬來西亞首相）
潔蒂·阿兹（第七任馬來西亞國家銀行總裁）
王賡武（香港大學前校長）
馬仔坑道

馬仔坑道（英文：Ma Chai Hang Road）係香港九龍黃大仙區一條路，連住黃大仙道同竹園道，長0.5公里。條路中間駁住條行車天橋，跨過龍翔道，連住鳳舞街。
馬休

馬休（粵拼：maa5 jau1，178年—212年）係東漢末年群雄之一馬騰個仔。211年，佢嘅兄弟馬超起兵背叛曹操，曹操將馬騰成家殺晒，包括埋佢。
龍捲風

龍捲風，又叫龍捲或龍卷，係種極端嘅天氣現象。係因為暖空氣遇冷空氣，暖空氣急速上升而成，形狀好似條龍咁，而周圍空氣就好咁捲住咁行。唔單止響地上面有，水上面都會有，叫水龍捲或龍吸水。因為龍捲風力強大，經過嘅地方唔多唔少會受損，甚至會滿目瘡痍。
龍思泰

龍思泰（Anders Ljungstedt，1759年3月23號—1835年11月10號）係一個瑞典商人同歷史家。龍思泰喺瑞典嘅林雪平出世，喺烏普薩拉大學讀書。喺1784年，他去到俄羅斯同埋喺嗰度教書成十年。跟住佢返去瑞典，重俾政府請做俄文翻譯員，佢又喺瑞典國王出訪俄羅斯嘅時候幫佢翻譯。
龍思泰後來就去瑞典東印度公司做嘢，跟住喺澳門過埋下半世，佢喺澳門主要做生意，同時都係瑞典第一個駐華領事。龍思泰對澳門歷史好有興趣，佢係第一個反駁葡萄牙人，話明朝政府並無正式割讓咗澳門講法嘅葡萄牙外嘅西方人。龍思泰死之前都冇返瑞典，佢畀人葬喺澳門基督教墳場。而家，喺林雪平嘅一間中學，同澳門嘅倫斯泰特大馬路（Avenida Sir Anders Ljungstedt）都係用佢個名嚟做佢哋個機構嘅名，表揚佢嘅功績。

著作
龍思泰著；吳義雄、郭德微、沈正邦譯；章文欽校注。『早期澳門史：在華葡萄牙居留地簡史，在華羅馬天主教會及其佈道團布道團簡史，廣州概況』北京：東方出版社，1997。ISBN 7-5060-0814-9
龍文

龍文係中國福建漳州一區，面積126平方公里，人口12萬。
龍應台

〈財團法人龍應台文化基金會〉。龍應台文化基金會（中文：龍應台文化基金會）。
〈中華民國文化部-歷任首長〉。中華民國文化部（中文：中華民國文化部）。
〈作家介紹—龍應台〉。華梵大學。
龍應台嘅facebook頁
高田榮二

高田榮二（1974年10月21號—）係日本足球員，司職中場，效力過川崎前鋒。
高田街

高田街（粵拼：gou1 tin4 gaai1）係中國廣東廣州嘅南北走向馬路，喺白雲區棠溪同新市之間，北邊從三元里大道開始，一直向南去到崗貝路。

概要
全長430m，闊13米，雙向2車道。

史
條路喺1999年之前係條掘頭路兼專門畀附近啲小區同工廠出入嘅唯一道路。1990年代尾由於越嚟越多人住棠溪同新市一帶，令當地交通打嗮蛇餅。後嚟2004年開發棠溪地區周邊路網時，將呢條掘頭路打通兼向南延長到崗貝路嗰頭。
高田正夫

高田正夫（粵拼：gou1 tin4 zing3 fu1）係大日本帝國足球員，踢前鋒，日本足球代表隊前成員。

日本足球代表隊
高田正夫喺1925年爲日本隊出場2次。佢代表日本參加過1925年遠東運動會。
高田由美

高田由美 ，係日本嘅一個女藝人同埋配音員。
高田純

高田純（1977年12月6號—）係日本足球員，司職前鋒，效力過廣島三箭，及仙台七夕。
陳詩牧

陳詩牧（英文：Stefan Chan），係中國音樂製作人、作曲家。佢喺四川音樂學院畢業。
陳詩聖

陳詩聖（英文：Tan See Seng，1936年5月9號—2013年12月25號），馬來西亞柔佛居鑾人，居鑾中華中學（鑾中）第十三任校長（1981年至1996年）。佢係一名活躍於居鑾華社同華文教育嘅人士，曾任鑾中副董事長、居鑾德教會紫鑾閣永遠名譽顧問、居鑾福建會館副會長、居鑾籃球總會會長等職位。
喺佢掌校嘅16年期間，鑾中嘅學生人數突破三千人，成為馬來西亞三大華文獨中之一。退休後，入咗鑾中董事部，於1997年至1999年間擔任副總務，2000年後一直擔任副董事長直至逝世。
2013年12月25號，陳詩聖因撞車導致頭部受重創當場不治，享年77歲。
陳詩聖杯

陳詩聖杯，又稱陳詩聖杯男子籃球邀請賽，係馬來西亞居鑾籃球總會自2015年起每年固定舉辦嘅比賽。舉辦此賽事嗆目的係為了紀念已故嘅居鑾中華中學前校長陳詩聖，並以佢嘅名字命名。舉辦地點位於居鑾中華二小嘅陳詩聖籃球場。2020年至2022年連續三年因疫情緣故而暫停舉辦，直到2023年才獲得重辦。2016年同2018年嘅冠軍由新加坡新華體育會獲得。
陳詠賢

陳詠賢（英文：Jasmine Chan Wing Yin，1995年4月14號—） 係香港now TV嘅新聞主播。

簡歷
陳詠賢喺2016年開始喺now新聞與財經台做主播，通常喺深宵新聞時段出現。
陳詩慧

陳詩慧（英文：Eva Chan，1981年10月17號—），係正東唱片旗下歌手，2008年正式出道。曾經用藝名Mizz Eva推出地下唱片，亦係香港電視旗下合約藝員。
陳詩慧參與過無數無綫電視歌曲嘅曲詞創作，包括劇集歌曲胡杏兒嘅《幸而》、吳卓羲嘅《紅蝴蝶》、《別怪她》同鄭欣宜嘅《無人完美》；綜藝節目主題曲李克勤同梁榮忠嘅《殘酷一叮》、曾志偉、錢嘉樂、阮兆祥同王祖藍嘅《鐵甲無敵獎門人》。
其他作品包括陳奕迅嘅《演唱會》同張敬軒嘅《隱形人》。
2008年，陳詩慧正式進軍幕前，推出首張個人大碟《Merci多得你》。

演出
呢個表唔完整，歡迎加料。
陳詩欣

陳詩欣（Eunice Chan，1992年12月29號—）係香港女歌手，依家係musicNEXT旗下，2015年6月推出第一隻派台作品《感情戲》。

生平
陳詩欣喺香港知專設計學院畢業，主修時裝商業。做歌手之前，佢已經係模特兒，拍過幾套廣告，又響2012年拍過香港電台電視劇集，包括《DIY2K》、《手語隨想曲》、《機電夢飛翔》，2014年拍過舞台劇《世人樂章Musilove》。
2017年11月1號加盟無綫電視，2021年同陳爾正拉埋天窗。

演出
呢個表唔完整，歡迎加料。
陳詠謙

陳詠謙（英文：Abrahim Chan Wing Him，1986年11月26號—），係香港填詞人同歌手，喺九龍華仁書院畢業，喺香港大學音樂系肄業，前組合VEGA成員。
陳詩晴

陳詩晴（英文：Aura Chan）係香港女藝人，屬臻世娛樂旗下。
龍貓

《龍貓》（日文：となりのトトロ）係日本知步里工作室喺1988年4月16號上畫嘅一套長篇動畫片，宮崎駿導演，原徹監製。1988年7月15號喺香港上畫。
龍躉

龍躉（Epinephelus lanceolatus），又叫花尾躉，係種石斑，生物學分類係屬鱸形目鮨科石斑魚屬，佢係體型最大嘅石斑。
龍躍頭

龍躍頭（Lung Yeuk Tau、Lung Yeuk T'au）係香港一地，亦係一鄉，喺新界北部。龍躍頭鄉係村盟，歸入雙魚約，有村新圍、新屋、老圍、永寕圍、龍塘、大㕔、萊洞、鶴藪、丹祝坑、萬屋邊。
龍躍頭老圍

龍躍頭老圍係香港圍村，喺新界粉嶺龍躍頭，由鄧氏族人喺元朝末年搬到龍躍頭發展「五圍六村」嗰陣，最早建立嘅一條村。
龍躍頭老圍一路保留住典型圍村格局，門樓同圍牆都大致保存得幾好。圍牆大門比較窄細，上面亦起咗高台方便監察。村入面有水井，即使有外敵都可以堅守而唔使擔心無食水。
龍蟠里

龍蟠里係中國江蘇南京鼓樓區嘅一條路，連住廣州路同虎踞路，長0.3公里。相傳三國時期諸葛亮同孫權討論建都形勢時，講過「鐘山龍蟠，石城虎踞」，所以呢度就用咗「龍蟠」命名。
龍血樹

龍血樹（粵拼：lung4 hyut3 syu6；學名：Dracaena），廣東地區又嗌不才樹，係百合科屬下嘅一個屬嘅常綠喬木，原產地喺非洲西邊嘅加拿列群島嘅熱帶雨林入面。佢嘅屬下喺全世界入面，一共有150幾種唔同嘅植物。

名
呢種植物嘅名係因為受咗傷之後流出嚟啲樹脂係暗紅色，好似流血噉，所以「龍血樹」嘅名就係噉嚟。喺加拿列群島嗰邊有個同呢樖樹有關嘅古仔，就係有條大龍同大象一齊打嗰陣，搞到地下出咗好多血先至改成噉嘅樹名。

形態
植株高10—20m，主幹比較粗，直徑一般＞1m，喺樹上有好多分枝，成樖嘢從出面睇落去好似個英文大寫字母「Y」字噉。而樹葉方面，佢嘅樹葉係翠綠帶有些小白，似有好多把利長劍倒插響枝頂。花白綠，花被6裂；果係橙黃色。

習性
呢種植物嘅生長速度都好慢，一般幾個世紀先至生成一樖樹，幾十年先開一次花。佢嘅莖係每年加粗一次，因為入面嘅薄壁細胞可以唔停噉分裂。

用途
龍血樹嘅樹脂雖然係暗紅色，但佢係比較出名嘅防腐劑同油漆嘅原料。喺而家嚟講，街邊買到嘅紅油漆原料就成日用到呢樖嘢嘅樹脂嚟整嘅。而樹脂喺結咗醮之後，重可以用嚟做藥，可以醫腰酸背痛嘅病。另外，佢嘅灌木重可以用嚟做觀景植物都得。
龍谷修武

龍谷修武 ，係日本嘅一個男配音員。

配音作品一覽
呢個表唔完整，歡迎加料。
龍躍頭新圍兒童遊樂場

龍躍頭新圍兒童遊樂場（英文：Lung Yeuk Tau San Wai Children's Playground）係香港一公園同遊樂場，喺新界粉嶺龍躍頭新圍村，近宣道園，行政上歸北區。設施有籃球場。
龍軒苑

龍軒苑係香港嘅一個居者有其屋屋苑，喺新界大澳大澳道80號，一共有4座樓，1995年入伙。呢個屋苑喺居者有其屋第二十期乙開賣，嗰時嘅開賣價介乎港幣$237,300 － $447,600。
黃恩妃

黃恩妃，係大韓民國嘅一個女藝人同埋歌手。
黃怡萱

黃怡萱（1988年9月21號—）係中華台北女子網球手，台南人。

球員生涯
呢節要加長。
黃愷傑

黃愷傑（英文：Wesley Wong，1987年1月7號—），係香港男演員，北京電影學院表演系畢業，2013年喺中國大陸出道。佢阿爸同阿媽分別係演員黃錦燊同趙雅芝。

演出
呢個表唔完整，歡迎加料。
黃意雅

黃意雅（英文：Cynthia Wong，1993年6月7號—），係香港唱作女歌手，2017年出道。佢中學讀可藝中學，之後讀香港知專設計學院數碼音樂及媒體學系同埋英國高雲地利大學音樂科藝理學士。
黃惠山

黃惠山係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
鬼頭明里

鬼頭明里 ，係日本嘅一個女藝人同埋配音員。
鬼雀

鬼雀係日本電視遊戲寵物小精靈系列入面嘅其中一隻小精靈，編號021。身體顏色主要係啡色。
＃一屋後生仔

《＃一屋後生仔》係香港電視廣播有限公司製作嘅青少年資訊節目，接替咗同類型嘅節目《Y Angle》，由J2清談節目《＃後生仔傾吓偈》原班人馬製作，喺2019年12月7號到2021年10月30號喺翡翠台播，常規播放時間係逢禮拜六12:30－13:00。節目主持陣容有陸浩明、馮盈盈、戴祖儀、黃美棋、林穎彤。節目名係啟發自劇集《一屋老友記》，亦參考《＃後生仔傾吓偈》個名加咗代表Hashtag嘅井號。
＃後生仔傾吓偈

《＃後生仔傾吓偈》（英文：Young And Restless）係香港電視廣播有限公司嘅清談節目，由陸浩明、馮盈盈（第1集到完結）；麥明詩（第1-452集）；戴祖儀、黃美棋、林穎彤（第411集到完結）；鄭衍峰（第582集到完結）做主持。
每集節目主持都會同網絡平台Big Big Channel嘅大專生KOL就住特定主題「吹水」。KOL初頭陣容有9位：鄧家禮、林正峰、周程宇、馬景華、孔德賢、李寶君、李寶珊、杜穎珊、黃凱儀，2018年3月加入咗王虹茵（初期只係間中出現，到7月中旬先至固定出鏡），同年9月再加入四位：鄧伊程、羅詠怡、李嘉豪、劉子碩；同年10月再加入四位：徐文浩、陳雪聰、曾展望、陳欣茵；2020年2月再加入四位：游嘉欣、呂靜文、黃芷欣、劉頌鵬；2021年5月再加入七位：陳煦凝、張盈悅、馮子亮、羅毓儀、施焯日、黎康祺、吳卓衡。
節目名前面加咗個井號，係模仿網上社交平台嘅Hashtag。

播映時間
節目喺2017年7月4號到9月19號，同10月5號開始香港時間逢禮拜二、四21:30到22:00喺J2播，2017年3月19號到2020年5月8號改做逢禮拜一、二、四同五同一時段播。2020年5月11號至2021年4月23號，播映時間推遲到23:30到00:00，同ViuTV清談節目時段《晚吹》正面對撼。2021年4月26號到10月1號，播映時間推遲到深夜00:00到00:30。
喺香港以外嘅無綫翡翠台亦都會播出呢個節目，日子係同J2播嘅一樣，而時間係18:00到18:30。

2020年
呢版要更新，以反映最新情況。加完料之後唔該拎走個模。

＃後生仔平安夜傾吓偈
《＃後生仔平安夜傾吓偈》（英文：Young And Restless Do Xmas）係呢套節目嘅2017年平安夜特別版，照舊由陸浩明、麥明詩、馮盈盈聯同8位大專生KOL一齊主持，嘉賓有楊潮凱、狄易達、林穎彤、林凱恩、何雁詩、周志康、周志文、翟威廉。節目喺2017年12月24號禮拜日22:30到23:30喺翡翠台播。

＃後生仔睇完港姐傾吓偈（2018年版）
《＃後生仔睇完港姐傾吓偈》（英文：Young And Restless Miss HK Special）係呢套節目嘅2018年度香港小姐競選特別版，照舊由陸浩明、麥明詩、馮盈盈聯同10位大專生KOL一齊主持，嘉賓有得獎佳麗同一啲落選佳麗。節目喺2018年8月26號禮拜日22:30到23:00喺翡翠台播。

＃後生仔失驚無神賀中秋
《＃後生仔失驚無神賀中秋》（英文：Young And Restless Mid-Autumn Festival Hasty Party）係呢套節目嘅2018年中秋節特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有應屆香港小姐佳麗同埋《今期流行》主持，包括肥媽、陳曉華、鄧卓殷、丁子田、林穎彤、戴祖儀、謝文欣、何雁詩、周志康、周志文、翟威廉、楊詩敏、丁子朗。節目喺2018年9月24號禮拜一22:30到23:00喺翡翠台播。

＃後生仔失驚無神賀聖誕
《＃後生仔失驚無神賀聖誕》（英文：Young And Restless Do Xmas 2018）係呢套節目嘅2018年聖誕節特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有羅蘭、翟威廉、周志康。節目喺2018年12月23號禮拜日22:30到23:00喺翡翠台播。

＃後生仔同港姐傾吓偈
《＃後生仔同港姐傾吓偈》（英文：Young And Restless With Miss Hong Kong）係呢套節目嘅2019年度香港小姐競選第一個特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有一眾候選香港小姐佳麗。節目喺2019年9月1號禮拜日22:30到23:30喺翡翠台播。

＃後生仔睇完港姐傾吓偈（2019年版）
《＃後生仔睇完港姐傾吓偈》（英文：Miss Hong Kong Post-Show Young And Restless 2019）係呢套節目嘅2019年度香港小姐競選第二個特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有一眾得獎佳麗。節目喺2019年9月8號禮拜日22:30到23:00喺翡翠台播。

＃後生仔再同港姐傾吓偈
《＃後生仔再同港姐傾吓偈》（英文：Miss Hong Kong With Young And Restless）係呢套節目嘅2019年度香港小姐競選第三個特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有一眾決賽落選佳麗。節目喺2019年9月15號禮拜日22:30到23:00喺翡翠台播。

＃後生仔傾吓傾吓傾到2020
《＃後生仔傾吓傾吓傾到2020》（英文：New Year Countdown Celebrations 2020）係呢套節目嘅2019年元旦前夕特別版，照舊由陸浩明、馮盈盈、戴祖儀聯同一眾大專生KOL一齊主持，嘉賓藝人何遠東同奇門遁甲師傅雲文子。節目喺2019年12月31號禮拜二23:45到00:15喺翡翠台播。

＃後生仔睇完港姐傾吓偈（2020年版）
《＃後生仔睇完港姐傾吓偈》（英文：Miss Hong Kong Post-Show Young And Restless 2020）係呢套節目嘅2020年度香港小姐競選特別版，照舊由陸浩明、馮盈盈、戴祖儀聯同一眾大專生KOL一齊主持，嘉賓有一眾得獎佳麗。節目喺2020年8月30號禮拜日22:30到23:00喺翡翠台播。

受關注
節目其中兩位主持人麥明詩同埋馮盈盈，喺節目內以及其他活動中嘅言論經常引起廣泛關注及討論。
麥明詩喺節目中形容過自己同馮盈盈好有默契，亦同自己一樣冇乜包袱，自己講乜都唔會被歧視，因為馮盈盈所講嘅比自己更震撼，會即刻自覺斯文高貴同非常理性。而馮盈盈亦話香港小姐冠軍各有唔同美態同特性，但能夠有另一位香港小姐冠軍同自己一齊玩，同時語出震撼嘅人係好難得，而自己喺麥明詩身邊亦覺得自己並唔孤單，而麥明詩喺自己面前會感到非常舒服同放心。
另一方面，馮盈盈曾經喺節目中談及「原來係處」同「零的啟示」嘅言論，被視為帶有性暗示。對於坊間嘅討論，馮盈盈講過佢噉只係為節目效果特登營造「神經刀」形象，對於節目有迴響覺得好開心，重話港姐形象隨時代變遷，可以更多元化。
由於節目廣受關注，電視台亦安排節目嘅三位主持陸浩明、麥明詩、馮盈盈擔任《2017年度勁歌金曲頒獎典禮》司儀。

節目調動
下面列出嚟嘅節目調動唔包括因為撞正直播賽馬而停播嘅情況。
2018年12月14號：由於21:30-00:00播電影《屍殺列車》，所以停播一集。
2019年1月1號：由於21:30-23:45播電影《捉妖記》，所以停播一集。
＃溫哥華後生仔傾吓偈

《＃溫哥華後生仔傾吓偈》（英文：Young And Restless - Vancouver）係香港電視廣播有限公司嘅清談節目，《＃後生仔傾吓偈》特別版，由陸浩明、麥明詩、馮盈盈、戴祖儀同加拿大人趙穎䝼做主持，喺2020年1月11號到4月25號香港時間逢禮拜六23:00到00:00喺J2播（尾二嗰集喺4月24號禮拜五播）。主持會喺溫哥華同加拿大、臺灣「後生仔」KOL一齊傾。
節目名同《＃後生仔傾吓偈》一樣，前面加咗個井號，係模仿網上社交平臺嘅Hashtag。

節目調動
2020年2月1號：停播一次。
2020年3月7號：停播一次。
＃PTGF出租女友

《＃PTGF出租女友》（英文：P.T.G.F），係2021年開拍嘅港產片，由蕭定一出品，鄭峰嵐執導，趙善恆、鄧月平領銜主演。故仔改篇自真人真事網絡小說，用援交妹做主題。而製作班底之前拍過《作家的謊言：筆忠誘罪》、《西謊極落之太爆太子太空艙》同《棟篤特工》。
電影公司喺2020年12月搞咗個公開試鏡，話會優先考慮國泰航空、港龍航空同香港航空嘅前從業員，最後有14位新演員有份演出。
＃好掛住日本

《＃好掛住日本》（英文：Long Time No See Japan）係香港無綫電視嘅遊埠節目，由吳業坤、周奕瑋主持，用日本做主題。節目由2021年9月27號到10月13號逢禮拜一到三22:30到23:00喺翡翠台播出。